# Partit Comunista de Lituània

El Partit Comunista de Lituània (lituà Lietuvos komunistų partija, rus Коммунистическая партия Литвы) fou un partit polític comunista de Lituània, fundat a principis d'octubre de 1918. Fou prohibit el desembre de 1926, després del cop d'estat de la Unió Nacional Lituana que va dur a la direcció del país a Antanas Smetona.

## Història

Membres del partit :
| Any | Membres |
| 1930 | 650 |
| 1936 | 1.942 |
| 1940 | 1.741 |
| 1941 | 4.620 |
| 1945 | 3.540 |
| 1950 | 27.800 |
| 1955 | 35.500 |
| 1960 | 54.300 |
| 1965 | 86.400 |
| 1970 | 116.600 |
| 1975 | 140.200 |
| 1980 | 165,800 |
El partit va treballar en la clandestinitat fins al 1940. En el mateix any es va fusionar amb el Partit Comunista de la Unió Soviètica (bolxevic). En el moment de la formació de la República Socialista Soviètica de Lituània, el Partit Comunista de Lituània (LKP) va ser dirigit per Antanas Sniečkus. El 1940 el LKP es va fusionar al PCUS (b). L'organització territorial del partit a Lituània s'anomenava Partit Comunista de Lituània (bolxevic) (LK(b)P). En l'organització territorial lituana, el primer secretari del Comitè Central del partit (sempre un lituà) va ser governador de facto del país. El segon secretari ha estat sempre un rus designat per Moscou. El 1952 es va recuperar l'antic nom del partit en lituà, LKP.
El 1989, durant les protestes massives de la Revolució Cantada contra la Unió Soviètica a Lituània, el partit es va declarar independent del Partit Comunista de la Unió Soviètica. Després de les eleccions legislatives lituanes de 1990 el Partit Comunista de Lituània va esdevenir el Partit Democràtic Laborista de Lituània, que posteriorment es va fusionar amb el Partit Socialdemòcrata de Lituània, però amb el lideratge dominat per excomunistes.
La resta del Partit Comunista de Lituània (plataforma del Partit Comunista de la Unió Soviètica) es va mantenir en 1990-1991 sota el lideratge de Mykolas Burokevičius després que el partit tradicional va declarar la seva independència del seu homòleg soviètic. El Partit Comunista de Lituània va ser prohibit el 1991. Tot i que encara és il·legal, el Partit Comunista de Lituània està afiliat a la Unió de Partits Comunistes - Partit Comunista de la Unió Soviètica (PCUS-UCP), dirigida per Guennadi Ziugànov.

## Primers Secretaris del Partit Comunista de Lituània

* Antanas Sniečkus (21 de juliol de 1940 - 24 de juny de 1941)
* Antanas Sniečkus (novament) (18 de febrer de 1944 - 22 de gener de 1974)
* Petras Griškevičius (18 de febrer de 1974 - 14 de novembre de 1987)
* Ringaudas Bronislovas Songaila (1 de desembre de 1987 - 19 d'octubre de 1988)
* Algirdas Mykolas Brazauskas (19 d'octubre de 1988 - desembre de 1989)
* Mykolas Burokevičius (7 de desembre de 1989 - agost de 1991)

## Vegeu també

* Partit Comunista (bolxevic) de Lituània i Belarús

## Referències

* ↑ «Nordost-Archiv: Joachim Tauber: Das Memelgebiet (1919-1944) in der deutschen und litauischen Historiographie nach 1945». Arxivat de l'original el 2008-04-22. [Consulta: 9 agost 2009].
* ↑ Romuald J. Misiunas, Rein Taagepera The Baltic States: Years of Dependence 1940–1990, University of California Press 1993 ISBN 0-520-08228-1 pp. 359–360